b'\n_START_ARTICLE_\nErna von Weymarn-Petersen\n_START_PARAGRAPH_\nErna Alexandra von Weymarn-Petersen, o.s. von Weymarn (7. helmikuuta 1889 Helsinki \xe2\x80\x93 8. huhtikuuta 1950 Helsinki) oli laulaja ja musiikkipedagogi. _NEWLINE_Von Weymarn-Petersenin vanhemmat olivat kolleegineuvos Adolf von Weymarn ja Alexandra Lindstr\xc3\xb6m ja puoliso vuodesta 1926 liikemies Leopold Petersen.  Von Weymarn-Petersen suoritti ruotsalaisen tytt\xc3\xb6koulun 1905 ja valmistui Helsingin musiikkiopistosta 1914. Lauluopintoja h\xc3\xa4n harjoitti my\xc3\xb6s Pietarissa 1917 ja my\xc3\xb6hemmin useiden yksityisten opettajien johdolla. H\xc3\xa4n oli itse Helsingin musiikkiopiston laulunopettaja ja antoi yksityisopetusta vuodesta 1914. Esiintyv\xc3\xa4 laulaja h\xc3\xa4n oli vuodesta 1915.'